armvectores/hy_wikipedia_2023 huggingface dataset:
Արմեն Վարդանյան (ակնաբան)

Անվան այլ կիրառումների համար տե՛ս՝ Արմեն Վարդանյան (այլ կիրառումներ)Արմեն Հրաչիկի Վարդանյան (նոյեմբերի 3, 1957(1957-11-03), Երևան, Հայկական ԽՍՀ, ԽՍՀՄ), հայ ակնաբան։ Բժշկական գիտությունների դոկտոր (2002), պրոֆեսոր։ Երևանի գլխավոր ակնաբան (1989)։ Ս. Մալայանի անվան ակնաբուժական կենտրոնի վնասվածքաբանական բաժանմունքի վարիչ


== Կենսագրություն ==
Արմեն Վարդանյանը ծնվել է 1957 թվականի նոյեմբերի 3-ին, Երևան քաղաքում։ 1964-1974 թվականներին սովորել է Երևանի Պուշկինի անվան միջնակարգ դպրոցում։ 1980 թվականին ավարտել է Երևանի բժշկական ինստիտուտը։ 1981-1983 թվականներին կլինիկական օրդինատուրա է անցել Երևանի պետական բժշկական ինստիտուտի աչքի հիվանդությունների ամբիոնում և ստացել ակնաբույժի մասնագիտացում։ 1979- 1983 թվականներին եղել է ԵՊԲԻ-ի կոմերիտական կազմակերպության քարտուղարի տեղակալ, 1983-1988 թվականներին աշխատել է ԵՊԲԻ-ի աչքի հիվանդությունների ամբիոնում որպես ավագ լաբորանտ, 1984 թվականից եղել է ՀՀ առողջապահության նախարարության ակնաբուժության կենտրոնի աչքի վնասվածքաբանության բաժանմունքի վարիչ։ 1984 թվականին «Աչքի վնասվածքներ և միկրովիրաբուժություն» թեմատիկայով եռամսյա դասընթացներ է անցել Մոսկվայի Հելմհոլցի անվան գիտահետազոտական ինստիտուտում։ 1985 թվականին կատարելագործվել է Մոսկվայի Ֆյոդորովի անվան աչքի միկրովիրաբուժության ինստիտուտում (մեկամսյա կլինիկական որակավորումով, թեման՝ «Արտիֆակիկ ոսպնյակների իմպլանտացիա»)։ Հետագայում մի շարք դասընթացների է մասնակցել հեղինակավոր ակնաբուժական կենտրոններում. այդ թվում՝  դասընթացներ «Գլաուկոմա» թեմայով, 1993 թվականին՝ վիտրեոռետինալ վիրաբուժության դասընթացներ Դոhենի ակնաբուժական ինստիտուտում, Լոս Անջելեսի և Իրվինի համալսարաններում (1996-1997)՝ «Ապակենման մարմնի և ցանցաթաղանթի հիվանդությունների և վիրաբուժության» որակավորման դասընթաց կլինիկայում, Կալիֆոռնիայի համալսարանի արհեստական ոսպնյակների տեղադրման, ապակենման մարմնի ու ցանցաթաղանթի հիվանդությունների և միկրովիրաբուժության ուղղությամբ։ 1989 թվականից՝ Երևանի գլխավոր ակնաբան։
Աշխատանքները վերաբերում են աչքի միկրովիրաբուժության խնդիրներին։


== Պարգևատրումներ ==
Մխիթար Հերացու մեդալ (2008)
Հայաստանի պաշտպանության նախարարության մեդալ (2011)
Բժշկագիտության բնագավառում Հայաստանի նախագահի մրցանակ (2010)՝ «Աչքի ցանցենու պաշտպանական համակարգում տաուրինի և տաուրետի դերի բացահայտումը» աշխատանքի համար


== Ընտանիք ==
Ամուսնացած է, ունի 2 երեխա


== Ծանոթագրություններ ==
Մկանային կծկում

Մկանային կծկում, մկանի կարճացում, որի հետևանքով այն մեխանիկական աշխատանք է կատարում, ֆիզիոլոգիական, կենսաքիմիական և կենսաֆիզիկական բարդ պրոցես։


== Ժամանակակից տեսություն ==
Ժամանակակից տեսության համաձայն (Զ․ Հանսոն և Հ․ Հաքսլի, 1955, 1960)։ Դրա ժամանակ մկանաթելերում պարունակվող ակտին և միոզին սպիտակուցների թելիկները չեն կարճանում, այլ սահում են միմյանց վրայով, ակտինի թելիկները ներխրվում են միոզինի թելիկների մեջ, առաջանում է ակտոմիոզին, որի հետևանքով մկանաթելերի երկարությունը կրճատվում է։
Պրոցեսը կատարվում է ադենոզինեռֆոսֆորական թթվի (ԱԵՖ) ճեղքման էներգիայի հաշվին, կալցիումի իոնների ներկայությամբ։


== Տեսակներ ==
Տարբերում են.

իզոմետրիկ,
իգոտոնիկ
աուքսոտոնիկ մկանային կծկումներ։Իզոմետրիկ մկանային կծկման դեպքում աճում է մկանի լարվածությունը, բայց երկարությունը չի փոխվում, իգոտոնիկ կծկման ժամանակ մկանը կարճանում է, լարվածությունը մնում է անփոփոխ։
Օրգանիզմում կմախքային մկանները կատարում են միայն աուքսոտոնիկ կծկումներ, որի դեպքում փոխվում է մկանի և՛ լարվածությունը, և՛ երկարությունը։ Կմախքային մկանի մեկ կծկումը տևում է վայրկյանի տասնորդական մասեր, սակայն սովորաբար մկանները ստանում են նյարդային ազդակների համազարկեր և կատարում պրկանքային (տետանիկ) կծկումներ, որոնք բազմաթիվ միայնակ կծկումների միաձուլման արդյունք են։
Օրգանիզմում տեղի ունեցող բոլոր շարժումները (բացառությամբ էպիթելի թարթիչների շարժումներից) պայմանավորված են մկանային կծկումներով։
Ղարաբաղյան ազատագրական պատերազմ հանրագիտարան

Ղարաբաղյան ազատագրական պատերազմ հանրագիտարանը «Հայկական Հանրագիտարան» հրատարակչության կողմից հրատարակված հանրագիտարան, որը ներկայացնում է Արցախյան ազատամարտի ռազմական գործողությունների ու ճակատամարտերի, ընդհատակում ու թիկունքում գործած բազմաթիվ կազմակերպությունների, կամավորական ջոկատների, պաշտպանական շրջանների զորքերի ու զենքի տեսակների մասին։ Առանձին հոդվածներով ներկայացված են պատերազմի զորավարներն ու ղեկավարները, Հայաստանի Ազգային ու Արցախի հերոսները, ՀՀ և ԼՂՀ «Մարտական խաչ» շքանշանով պարգևատրվածները, ազգային ազատագրական պայքարի նվիրյալները, արցախյան հիմնահարցով զբաղվող հայրենի և արտասահմանյան պետական, հասարակական-քաղաքական գործիչները, ինչպես նաև միջազգային կազմակերպություններ, հանձնաժողովներ ու տարբեր խմբեր, որոնք զբաղվում են հիմնահարցի կարգավորմանը։
Հանրագիտարանում մեծ տեղ է հատկացված նաև ԼՂՀ պատմությանը, տնտեսությանը, մշակույթին, կրթությանը, ինչպես նաև հանրապետության առանձին շրջաններին ու բնակավայրերին՝ հատկապես նկատի առնելով կամավորական ջոկատների կազմավորման և ինքնապաշտպանական ու ազատագրական մարտերին նրանց ունեցած մասնակցությունը։ Ներկայացվում են նաև այն գյուղերը, որոնք վերաբնակեցվել են Ադրբեջանի տարբեր շրջաններից բռնագաղթած հայ փախստականներով։
Հոդվածների մի մասը զետեղվել են նաև թեմատիկ ձևով, ինչպես օրինակ, «Բժիշկները Ղարաբաղյան ազատագրական պատերազմում», «Ուսանողները Ղարաբաղյան ազատագրական պատերազմում», «Կանայք Ղարաբաղյան ազատագրական պատերազմում», «Օդաչուները Ղարաբաղյան ազատագրական պատերազմում», «Ղարաբաղյան ազատագրական պատերազմի արտացոլումը գրականության մեջ» և այլն։ Առանձին հոդվածներով ներկայացվում են նաև Սումգայիթում, Կիրովաբադում, Բաքվում և այլուր հայերի հանդեպ Ադրբեջանի իրագործած ոճրագործությունները։
Մալմոր

Մալմոր (ֆր.՝ Mallemort), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 56197 մարդ, բնակչության խտությունը` 1995.63 մարդ/կմ²։ Բնակավայրը զբաղեցնում է 28.16 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մարսել քաղաքից` 55 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3886 աշխատունակ (15-64 տարեկան)  բնակիչ, որոնցից ակտիվ էին 2854-ը, իսկ ոչ ակտիվները` 1032։ Ակտիվության ցուցանիշը կազմում է 73,4 %։ 2854 աշխատունակ մարդկանցից աշխատել է 2494 անձ (1346 տղամարդ և 1148 կին)։ Գործազուրկ են եղել 360 անձ (157 տղամարդ և 203 կին)։ 1032 անաշխատունակներից 375-ը եղել են աշակերտներ կամ ուսանողներ, 318-ը` թոշակառուներ, իսկ 339-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չեռնիշևսկու փողոց (Երևան)

Անվան այլ կիրառումների համար տե՛ս՝ Չեռնիշևսկու փողոց (այլ կիրառումներ)Չեռնիշևսկու փողոց, փողոց Երևանի Էրեբունի վարչական շրջանում։


== Տվյալներ ==
Սկսվում է Մովսես Խորենացու փողոցի վերջին հատվածից, ձգվում հարավարևմտյան ուղղությամբ, հատում Սասունցի Դավթի փողոցը և հասնում Ռոստովյան փողոցի №19 և №21 շենքերի մոտ։ Գտնվում է Բելինսկու և Լոմոնոսովի փողոցների միջև։
Խորհրդային տարիներին, մինչև ներկայիս անունն ստանալը, կոչվել է Անդրֆեդերացիայի 8-րդ փողոց։ Անվանվել է ի պատիվ ռուս ուտոպիստ փիլիսոփա, հեղափոխական-դեմոկրատ, գիտնական, գրաքննադատ, հրապարակախոս և գրող Նիկոլայ Չեռնիշևսկու։


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Էլկ շրջան (Փենսիլվանիա)

Անվան այլ կիրառումների համար տե՛ս՝ Էլկ շրջան (այլ կիրառումներ)Էլկ շրջան (անգլ.՝ Elk County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.155 կմ² է, բնակչությունը՝ 31.946 մարդ (2010 թ. տվյալներով)։ Շրջկենտրոնն է Ռիջուեյ բնակավայրը։ Կազմավորվել է 1843 թ.։
Օլիմպիական Զևսի տաճար

Օլիմպիական Զևսի տաճար (հուն․՝ Ναός του Ολυμπίου Διός), Հունաստանի ամենամեծ տաճարը, որը կառուցվել է մ․թ․ա․ 4-2-րդ դարերում։ Գտնվում է մայրաքաղաք Աթենքում՝ Ակրոպոլիսից 500 կմ հարավ-արևելք։
Զևսի օլիմպիական տաճարը տեղակայված է Հունաստանի սահմանադրական հրապարակից՝ Սինտագմայից ընդամենը 700 մետր հեռավորության վրա՝ դեպի հարավ։


== Պատմություն ==
Համաձայն լեգենդի՝ Օլիմպիական Զևսի տաճարը կառուցվել է Դևկալիոնի՝ հույն ժողովրդի նախահոր տաճարի տեղում:
Տաճարի շինարարական աշխատանքները սկսվել են տիրանոս Պիսիստրատոսի կառավարման տարիներին։ Աթենական դեմոկրատիան տաճարը չէր կարևորում։ Թեմիստոկլեսը, ով մ․թ․ա․ 500-449 թվականներին կռվում էր հույն-պարսկական պատերազմներում և Աթենքի արքոնտ էր, նույնիսկ տաճարն օգտագործել է, որպես պաշտպանական կառույց Աթենքի և Պիրեյոսի միջև:
Մ․թ․ա․ 175—164 թվականներին Սիրիայի թագավոր Անտիոքոս IV Եպիֆանիսը ձեռնամուխ է եղել տաճարի վերակառուցողական աշխատանքների կազմակերպմանը։


== Ծանոթագրություններ ==
Ալաշկերտ (Արմավիրի մարզ)

Անվան այլ կիրառումների համար տե՛ս՝ Ալաշկերտ (այլ կիրառումներ)Ալաշկերտ (մինչև 2006 թ.` Սովետական, մինչև 1935 թ.` Քյարիմարխ),
գյուղ Հայաստանի Հանրապետության Արմավիրի մարզի Արմավիրի տարածաշրջանում, մարզկենտրոն Արմավիրից մոտ 3 կմ հարավ։ Վերանվանվել է Սովետական 1935 թ. հունվարի 3-ին, Ալաշկերտ` 2006 թ. ապրիլի 7-ին։


== Բնակչություն ==
Ըստ ՀՀ 2011 թ. մարդահամարի արդյունքների` Ալաշկերտի մշտական բնակչությունը կազմել է 1569, առկա բնակչությունը` 1531 մարդ։ Բնակիչերը հայեր են, որոնց մի մասի նախնիները 1915-1918 թվականներին գաղթել են Բայազետ քաղաքից և շրջակա գյուղերից։ Մինչ այդ բնակեցված է եղել հիմնականում թաթարներով (ադրբեջանցիներով)։ Ալաշկերտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, այգեգործությամբ և բանջարաբոստանային կուլտուրաների մշակությամբ։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Տես նաև ==
Ալաշկերտի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
Ժոզեֆ Օլլեր

Ժոզեֆ Օլլեր (կատ.՝ Josep Oller i Roca, փետրվարի 10, 1839(1839-02-10), Տեռասա, Àmbit metropolità de Barcelona, Բարսելոնայի պրովինցիա, Կատալոնիա, Իսպանիա - ապրիլի 19, 1922(1922-04-19), Փարիզ), իսպանացի գործարար և ձեռնարկատեր, ով իր կյանքի մեծ մասը ապրել է Փարիզում։ 
Նա հիմնադրել է Մուլեն Ռուժ կաբարեն  և եղել է գրազահաշվեցույցի ստեղծողը։


== Կենսագրություն ==
Ծնվել է Տեռասայում։ Ժոզեֆ Օլլերը մանկության տարիներին ընտանիքի հետ գաղթել է Ֆրանսիա։ Ավելի ուշ նա վերադարձել է Իսպանիա, որպեսզի սովորի Բիլբաոյի համալսարանում։ Այնտեղ նա սկսել է հետաքրքրվել աքլորակռվով ու սկսել բուքմեյքերի իր գործունեությունը։
1867 թվականին Փարիզում Ժոզեֆ Օլերը հայտնագործել է խաղադրույքների նոր եղանակ, որը նա անվանել է Pari Mutuel։ Նա հաջողությամբ ներկայացրել է իր համակարգը ֆրանսիական մրցարշավներում։ Այնուամենայնիվ, 1874 թվականին Ժոզեֆ Օլլերը դատապարտվել է տասնհինգ օրվա ազատազրկման և տուգանվել անօրինական մոլախաղերի համար։ 1891 թվականին Ֆրանսիայի իշխանությունները օրինականացրել են իրենց համակարգը և արգելել արձանագրված հավանականության խաղադրույքները։
1870 թվականիին նա որոշ ժամանակով տեղափոխվել է Լոնդոն` խուսափելու Ֆրանս-պրուսական պատերազմից։ Այնտեղ նա շփվել է բեմական աշխարհի հետ։
1876 թվականից սկսած Ժոզեֆ Օլլերը իր ուշադրությունը կենտրոնացրել է ժամանցի արդյունաբերության վրա։ Առաջին անգամ նա բացել է տարբեր լսարաններ և վայրեր։ Սակայն միայն 1889 թվականին են ինքն ու իր ընկերը՝ Շառլ Զիդլերը, բացել հայտնի Մուլեն Ռուժը։ «Մուլեն Ռուժ» կաբարեի բացումը, որը ծրագրվել էր որպես «աշխարհի առաջին պալատը` կանանց համար և պարի ամենանշանավոր տաճարը», նվիրված էր Փարիզում Համաշխարհային ցուցահանդեսի մեկնարկին և Էյֆելյան աշտարակի կառուցման ավարտին։ Չորս տարի անց, նա բացել է Փարիզի առաջին մյուզիք-հոլլը` Փարիզյան Օլիմպիան։
Թաղվել է Պեր Լաշեզ գերեզմանատանը։


== Ծանոթագրություններ ==
Ծառայության մեջ եռանդ ցուցաբերելու մեդալ

Ծառայության մեջ եռանդ ցուցաբերելու մեդալ (ռուս.՝ Медаль «За усердие к службе»), Ռուսական կայսրության պետական պարգև, որով պարգևատևվում էին արդեն թոշակի անցած զինվորնեին, ովքեր 1806—1807-ական թվականներին, ինչպես նաև ամենաքիչը 3 տարի ծառայել են բանակում։


== Ընդհանուր տեղեկություններ ==
Ծառայության մեջ եռանդ ցուցաբերելու մեդալ ստեղծել է Ալեքսանդր I-ը 1806 թվականի հոկտեմբերի 31-ին «Պաշտոնաթող ցածր զինվորական աստիճանավորերին ծառայության կանչելու հրաման» հրամանագրով։ Մեդալներով պարգևատրում էր արտաքին գործերի նախարար Վ․ Պ․ Կոչուբեուն 1807 թվականի փետրվարի 5-ին։ Այդ իսկ հրամանով ստեղծվել է նաև Ծառայության մեջ եռանդ ցուցաբերելու մեդալը։ Սանկտ Պետերբուրգի դրամանատանը հատվել է 30 օրինակից ավելի։


== Պարգևատրման կարգ ==
Համաձայն հրամանագրի, մեդալով պարգևատևվում էին արդեն թոշակի անցած զինվորները, ովքեր 1806—1807-ական թվականներին, ինչպես նաև ամենաքիչը 3 տարի ծառայել են բանակում։ Թեև մեդալը ստեղծվել է 1806 թվականին, սակայն հաստատվել է 1817 թվականի հունվարին։ Այդ ժամանակ, երբ շատ զինվորներ իրավունք ունեին ստանալ մեդալը, մահացան։ Շատերը նույնիսկ չէին դիմում պարգև ստանալու համար։ Պարգևատրման արարողության մասին ոչ մի տեղեկություն չի պահպանվել, սակայն հայտնի է, որ Սանկտ Պետերբուրգի դրամատունը 1817—1825-ական թվականներին հատել է 10 նմուշից ոչ ավելի։


== Մեդալի նկարագրություն ==
Մեդալի տրամագիծը 17,5 մմ է։ Պատրաստվում էր արծաթից։ Մեդալի երեսային կողմում մակարրված է 

, իսկ հակառակ կողմում, 4 տողուվ հորիզոնական դիրքով գրված է 


== Կրելու կարգ ==

Մեդալը կանթ ուներ շերտաձողիկին կամ ժապավենին ամրացնելու համար։ Մեդալի ժապավենը պատրաստված էր մութ կապտավուն կտորից։ Ժապավենի տեսակը՝ Ալեքսանդրյան։ Մեդալը պետք է կրել կրծքին։


== Ծանոթագրություններ ==


== Գրականություն ==
Петерс Д. И. Памятники фалеристики о подвигах и отличных деяниях россиян в борении с Наполеоном: (наградные медали Российской империи 1806—1807, 1812—1814 гг.). — М.: Археографический центр, 2012. — 299 с. — ISBN 5904043643, 9785904043643
Чепурнов Н. И. Наградные медали Государства Российского. — М.: Русский мир, 2000. — С. 219. — 768 с. — ISBN 5-89577-024-X
Кузнецов А. А., Чепурнов Н. И. Наградная медаль. В 2-х томах. — М.: Патриот, 1992. — Т. 1 (1701-1917). — С. 97—98. — ISBN 5-7030-0452-7
Изотова М. А., Царёва Т. Б. Ордена и медали России и СССР. — Ростов-на-Дону: ООО ИД «Валдис», 2010. — С. 155—157. — 736 с. — ISBN 978-5-9567-0960-3


== Արտաքին հղումներ ==
«Медаль За усердие к службе. 1806 г.» (ռուսերեն)։ Сайт «Сибзнакъ»։ Արխիվացված օրիգինալից 2013-03-23-ին։ Վերցված է 2013-03-02 
«Медаль «За усердие к службе». 1807 г» (ռուսերեն)։ Справочник орденов и медалей от Российской империи до наших дней։ Արխիվացված է օրիգինալից 2013-03-23-ին։ Վերցված է 2013-03-02 
Судник Г. М.։ «Георгиевский крест - высшая боевая награда российского солдата (Награждения накануне Отечественной войны 1812 г.)» (ռուսերեն)։ Сайт «Награды императорской России 1702—1917 гг.»։ Արխիվացված օրիգինալից 2013-03-23-ին։ Վերցված է 2013-03-02
Կանութ Դանիացի

Կանութ դանիացի կամ Սվեն Երկարամորուս (դան․՝ Svend 1. Tveskæg, նորվ.՝ Svein I Tjugeskjegg, անգլ.՝ Sweyn I Forkbeard, անհայտ, Դանիա - փետրվարի 3, 1014, Gainsborough, Լինքոլնշիր, Լինկոլնշիր, Անգլիա), Անգլիայի, Դանիայի և Նորվեգիա արքա 1013 - 1014 թթ.։ Նրան նախորդել է Էթելրեդ II-ը, իսկ հաջորդել է Հարոլդ I-ը։


== Ծանոթագրություններ ==
Կարակալ գումարտակ

Կարակալ գումարտակ (33-րդ գումարտակ (եբրայերեն՝ קרקל‎ — «կարակալ»)), Իսրայելի պաշտպանության բանակի (ՑԱԽԱԼ-ի) ցամաքային զորքերի առանձին հետևազորային ստորաբաժանում, որը նախատեսված է ռազմական պայմաններում կանանց ծառայություն անցնելու համար։ Մտնում է Հարավային ռազմական շրջանի մեջ։ Օպերատիվ ենթարկվում է «Էդոմ» տարածքային դիվիզիային։


== Պատմություն ==
Գումարտակը ստեղծվել է 2004 թվականին, մարտական ստորաբաժանումներում կանանց ծառայելու հնարավորություն տալու համար։ Գումարտակում ծառայում են կանայք և տղամարդիկ հավասար պայմաններով և պարտականություններով, ընդ որում տղամարդիկ կազմում են գումարտակի 1/3-րդից ոչ ավելին։ Գումարտակի ստեղծմանը նախորդել է (2000 թվականից) մարտական առանձին վաշտերի ստեղման փորձնական ծրագիրը, այն բանից հետո, երբ 2000 թվականին Քնեսեթը օրենք է ընդունել, որը թույլ է տալիս կին զինծառայողներին ծառայել մարտական ստորաբաժանումներում։ 2008 թվականին ՑԱԽԱԼ-ի զորակոչված կանանց 2,5 %-ն ընտրում էին մարտական զորամասերը։
Գումարտակը քննադատության էր արժանանում ենթադրյալ, ինչպես նաև ապացուցված երկու սեռի ներկայացուցիչների զինվորների միջև ռոմանտիկ հարաբերությունների պատճառով։


== Նկարագրություն ==

Տարբերանշանը բաց կանաչ բերետն է հետևակի խորհրդանշանով և կարմիր երկարաճիտ կոշիկներ, ինչպես «Նախալ» բրիգադում։ Զորակոչվածները հայտնվում են գումարտակում վեցամսյա վերապատրաստումից հետո, որն անցկացվում է «Գիվատի» բրիգադի հետ համատեղ։ «Կարակալ» անվանումը գումարտակը ստացել է գիշատիչի տեսակի անունից, որը տարածված է Արավա անապատում։ Այդ կենդանիների առու և էգ տեսակներն արտաքինով չեն տարբերվում իրարից։
Ստորաբաժանումը որոշվում է որպես թեթև հետևակային գումարտակ և պարեկային ծառայություն է կրում։ Գումարտակի հիմնական խնդիրներն են հանդիսանում Իսրայելի հարավային սահմանի հսկումը, առաջին հերթին Հորդանանի, այնուհետև՝ Եգիպտոսի հետ։ Լրացուցիչ խնդիրներն են՝ Էյլաթի մատույցների հսկումը և երկրի հարավում գտնվող ավտոճանապարհների պարեկությունը՝ երկրի կենտրոնական (խիտ բնակեցված) շրջաններ  ահաբեկիչների մուտքը կանխելու նպատակով։ Այդ գործունեության շրջանակներում գումարտակի զինծառայողները ձերբակալել են բազմաթիվ սահմանախախտների՝ պաղեստինյան ահաբեկիչների, ովքեր փորձել են հատել Իսրայելի սահմանը Սինայի միջով, օտարերկրյա մաքսանենգների և նրանց իսրայելական հանցակիցներին, Աֆրիկայից ապօրինի ներգաղթյալների։ Առգրավվել էր թմրանյութի՝ առաջին հերթին հերոինի մեծ քանակություն, ինչպես նաև գաղտնի կերպով տեղափոխվող մաքսանենգ ապրանքներ։


== Ծանոթագրություններ ==


== Տես նաև ==
Իսրայելի պաշտպանության բանակ
Կիսլունյա

Կիսլունյա (ռուս.՝ Кисунья), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ունյա գետի ձախ ափին՝ 86 կմ հեռավորության վրա։ Գետի երկարությունը կազմում է 38 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000057788
Կոդը ըստ հիդրոլոգիական հետազոտության (ՌԴ) — 103005778
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(1497) Տամպերե

(1497) Տամպերե (անգլ.՝ Tampere), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 22-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,89518 ա. մ., առավելագույնը մոտենում է 2,6692 ա. մ. հեռավորության վրա և հեռանում 3,1212 ա. մ.։ Արեգակի շուրջ մեկ ամբողջական պտույտ է կատարում 1799,33 երկրային օրվա ընթացքում, իր ուղեծրով շարժվելով միջինում 0,200074 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1497) Տամպերե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նուբարյան ազգային վարժարան

Նուբարյան ազգային վարժարան, ամենօրյա վարժարան։ Հիմնվել է 1925 թվականին, Կահիրեի Հելիոպոլիսարվարձանում, ազգային բարերար Պողոս Նուբար փաշայի նվիրատվությամբ։ Կոչվում է նրա անունով։ Ունի մանկապարտեզի, նախակրթարանի և բարձրագույն նախակրթարանի բաժիններ։ Նպատակն է սաների նախապատրաստումը բարձրագույն դպրոց ընդունվելու համար։ Դասավանդվում են հայոց լեզու և գրականություն, հայոց պատմություն, մատենագիտություն, ֆրանսերեն, անգլերեն, արաբերեն, կրոնի պատմություն, բնական գիտություններ, արվեստի առարկաներ։ Վարժարանը 1926 թվականին ունեցել է 138, 1937 թվականին՝ 247, 1949 թվականին՝ 313, 1996 թվականին՝ 110 աշակերտ, 23 ուսուցիչ։ Կան գրադարան, մատենադարան։ Հրաաարակել է «Արեգ» պարբերաթերթը։ Հովանավորներն են թեմի առաջ նորդարանը, Կահիրեի ազգային իշխանությունը։
Կապիտանկա (գյուղ, Գոլովանևի շրջան)

Անվան այլ կիրառումների համար տե՛ս՝ ԿապիտանկաԿապիտանկա (ուկրաիներեն՝ Капітанка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Կապիտանկա գյուղում բնակվում էր 1 387 մարդ։ Բնակավայրը զբաղեցնում է 0,005 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպանդարյան (Շիրակի մարզ)

Սպանդարյան, գյուղ Հայաստանի Շիրակի մարզում, մարզկենտրոնից 22 կմ հարավ-արևելք, Մանթաշ գետի աջափնյակում։ Սպանդարյան բնակավայրը  հիմնադրվել է 1830 թվականին՝ վերաբնակեցումից հետո։ Մինչև 1946 թվականի մայիսի 31-ը կոչվել է Ղուլիջան։ Գյուղը գտնվում է Շիրակի դաշտի նախալեռնային մասում, ծովի մակարդակից 1825 մետր բարձրության վրա։ Այն փռված է Արագած լեռան հյուսիս-արևմտյան լանջին։ Մայրաքաղաքից գտնվում է 125 կմ հեռավորության վրա։


== Բնակչություն ==
Նախնիների մի մասը 1829 թվականից 1830 թվականը գաղթել է Ալաշկերտի գյուղերից։
Սպանդարյանի ազգաբնակչության փոփոխությունը.


== Տնտեսություն ==
Բնակչությունը զբաղվում է դաշտավարությամբ, անասնապահությամբ, ճակնդեղի և ծխախոտի մշակությամբ։


== Օգտակար հանածոներ ==
Գյուղում կան բազալտի պաշարներ։


== Պատմամշակութային կառույցներ ==
Գյուղը հարուստ է մեր հայրենի պատմության և մշակութային խոսուն վկաներ հանդիսացող բազմաթիվ հուշարձաններով՝ բրոնզի դարաշրջանի պեղված և չպեղված դամբարաններ, նախաուրարտական շրջանի Կիկլոպյան ամրոց իր միջնաբերդով, ուրարտական շրջանի Արգիշտի Ա-ի սեպագիր արձանագրություն, նույն ժամանակաշրջանի քարանձավներ, 19-րդ դարավերջի և 20-րդ դարասկզբի ջրաղացներ գերեզմանոց  և «Կուլիանի» պատմաերկրագիտական թանգարան։ Ինչպես նաև Սպանդարյանը ունի Սուրբ Ամենափրկիչ եկեղեցի։


== Տես նաև ==
Սպանդարյանի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Սպանդարյան գյուղի էջը CAA կայքում Archived 2011-08-20 at the Wayback Machine.
Ագփունար

Ագփունար, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Յուրև-Պոլսկի շրջան

Յուրև-Պոլսկի շրջան (ռուս.՝ Юрьев-Польский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Յուրև-Պոլսկիյ։


== Աշխարհագրություն ==
Շրջանի տարածքի մակերեսը կազմում է 1910 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 36747 մարդ։ Բնակչության խտությունը կազմում էր 19,24 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հայաստանի թերթերի ցանկ

Հայաստանի թերթերի ցանկի մեջ ընդգրկված են Հայաստանում տպվող և տարածվող թերթերը։ Սույն ցանկի մեջ են մտնում ամենամեծ տպաքանակը ունեցող թոփ 10 թերթերը, ինչպես նաև այստեղ են գտնվում Հայաստանի մարզերի թերթերի ցանկերը։
Հայաստանի արդարադատության նախարարության պետական ռեգիստրի տրամադրած տվյալների համաձայն, 2011 թվականի դրությամբ Հայաստանում հաշվառված է 1167 թերթ և ամսագիր, որոնցից 797-ը թերթ է, 370-ը` ամսագիր։


== Թոփ 10 ==


== Ամենահին թերթերը ==


== Մարզերի թերթեր ==


=== Արագածոտն ===


=== Արագածոտն ===


=== Արարատ ===


=== Արմավիր ===


=== Գեղարքունիք ===


=== Կոտայք ===


=== Լոռի ===


=== Շիրակ ===


=== Սյունիք ===


=== Տավուշ ===


=== Վայոց ձոր ===


== ՀՀ թերթերի այլ ցանկեր ==
List of international newspapers originating in the United States
List of national newspapers in the United States
List of newspapers serving cities over 100,000 in the United States


=== Ըստ հրատարակման հաճախականության ===
List of free daily newspapers in the United States
Հայաստանի Հանրապետության շաբաթաթերթերի ցանկ


=== Ըստ ուղղվածության ===
Հայաստանի Հանրապետության ուսանողական թերթերի ցանկ


=== Ըստ օտար լեզվի ===
Հայաստանի Հանրապետության անգլերեն թերթերի ցանկ
Հայաստանի Հանրապետության ռուսերեն թերթերի ցանկ


=== Չգործող ===
Հայաստանի Հանրապետության փակված թերթերի ցանկ


== Տես նաև ==
Թերթերի ցանկ
Աշխարհի թերթերի ցանկ ըստ տպաքանակի
Վրաստանի թերթերի ցանկ


== Ծանոթագրություններ ==
Մեծ Այ Յու

Մեծ Այ Յու (ռուս.՝ Большая Ай-Ю), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Այ Յու գետի ձախ ափին՝ 13 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018419
Կոդը ըստ հիդրոլոգիական հետազոտության (ՌԴ) — 103001841
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Տեսսա Հոֆման

Տեսսա Հոֆման (անգլ.՝ Tessa Hofmann,  դեկտեմբերի 15, 1949(1949-12-15), Բասսում, Diepholz, Ստորին Սաքսոնիա, Գերմանիայի Ֆեդերատիվ Հանրապետություն), գերմանացի գիտնական։


== Կենսագրություն ==
1969-1974 թվականներին սովորել է Արևմտյան Բեռլինի Ազատ համալսարանում, ուսումնասիրել սլավոնագիտություն, հայագիտություն և սոցիոլոգիա։
1974-1975 թվականներին ստաժավորվել է Սանկտ Պետերբուրգի, Երևանի, Թբիլիսիի համալսարաններում։ 1979 թվականից՝ «Սպառնալիքի տակ գտնվող ժողովուրդների պաշտպանության ընկերություն» միջազգային իրավապաշտպան կազմակերպության նախագահության անդամ է և համակարգիչ խմբի ղեկավար, որի շրջանակներում էլ հանդես է գալիս Թուրքիայի և միջազգային հանրության կողմից Օսմանյան կայսրությունում 1915 թվականի Հայոց Ցեղասպանության ճանաչման պահանջով։
1983 թվականին Լոզանում կայացած հայկական համաշխարհային 2-րդ կոնգրեսում կարդացել է «1923 թ. Լոզանի պայմանագիրը և նրա հետևանքները հայերի ներկայիս վիճակի համար» զեկուցումը։ 1983-ից Ազատ համալսարանի Արևելյան Եվրոպա ինստիտուտի (Բեռլին) գիտաշխատող էր, 1991 թվականից՝ ԱՊՀ և Ռուսաստանի (նախկին ԽՍՀՄ) գրականության (մատենագրության) փաստագրության կենտրոնի ղեկավար։
1984 թվականին ժողովուրդների մշտական ատյանի (Փարիզ) նիստում հանդես է եկել որպես փորձագետ՝ Գերմանական աղբյուրները և վկաների ցուցմունքները հայերի ցեղասպանության մասին զեկուցումով։ 1985 թվականին իր գործընկեր Ժ. Քոչարյանի հետ Բեռլինում հիմնել է Հայաստանի մասին լրատվության և փաստագրության կենտրոն։ 1987 թվականին մասնակցել է Վիեննայում կայացած «Թուրքիայի հանրապետության արտաքին քաղաքականությունը» թեմայով փորձագետների միջազգային կոնֆերանսի կազմակերպմանը։ Հոֆմանը ազգությամբ ոչ հայ գիտնականներից առաջինն էր, որ 1988 թվականին արժանացել է ՀԲԸՄ մրցանակին՝ Հայաստանի պատմության և մշակույթի հետազոտման գործում ունեցած վաստակի համար։ Հոֆմանը հեղինակ է հայ ժողովրդի նոր և նորագույն պատմության հարցերի վերաբերյալ ուսումնասիրությունների։
«Հայոց ցեղասպանության ճանաչման գործում նշանակալի ավանդ ներդրած անձանց մրցանակ շնորհելու մասին» ՀՀ Նախագահի հրամանագրով 2013 թ. մայիսի 29-ին Թեսսա ՀՈՖՄԱՆԻՆ մրցանակ է շնորհվել Հայոց ցեղասպանության հիմնահարցի ուսումնասիրության և այդ ոլորտում ծավալած ակտիվ հասարակական գործունեության համար։
2012 թ. ապրիլի 12-ին արժանացել է Հայոց ցեղասպանության ճանաչման գործում նշանակալի ավանդ ներդրած անձանց շնորհվող մրցանակի։


== Երկեր ==
Deutschland und Armenien։ Versuch einer Auseinandersetzung und Aufarbeitung, "Pogrom", 1979, N 64;
Der türkische Völkermord an den Armeniern 1915/16։
Hintergründe, Verlauf und Auswirkungen, Beiträge über Armenische Geschichte, Evangelisches Bildungswerk. B., 1986;
Armenien. VöIkermord Vertreibung Exit. Menschenrechtarbeit für die Armenier 1979-1987, Göttingen-Wien, 1987 (համահեղինակ)։


== Ծանոթագրություններ ==
Ծովային գումարտակ

«Ծովային գումարտակ» (ռուս.՝ «Морской батальон»), խորհրդային գեղարվեստական ֆիլմ Հայրենական մեծ պատերազմի մասին, որը նկարահանել են ռեժիսորներ Ադոլֆ Մինկինը և Ալեքսանդր Ֆայնցիմերը 1944 թվականին։


== Սյուժե ==
Ֆիլմի գործողությունները տեղի են ունենում 1941 թվականին։ Խորհրդային զորքերը իրականացնում են Տալլինի էվակուացիան։ Լենինգրադի մատույցներում կռիվ է սկսվում։ Ցամաքային զորքերն ուժեղացնելու համար Բալթֆլոտի նավերից դեսանտավորվում են խորհրդային զորքեր։ Լենինգրադի քաղաքացիները սկսում են պաշտպանական ամրություններ կառուցել։ Հենց այստեղ է, որ Սերգեյ Մարկինը՝ «Կիրով» խորհրդային հածանավի դեսանտն ու նավաստին, հանդիպում է հոր և քրոջ հետ։ Սերգեյը և նրա ընկեր Պետյա Յակովլևը այժմ պայքարում են ցամաքում։ Շատ փորձություններ են բաժին ընկնում նրանց։ Պաշարված Լենինգրադում մահացել է Սերգեյի մայրը, իսկ նրա հարսնացուին՝ Գալյային, որը գերի էր ընկել, խեղել են ֆաշիստները։ Դիվերսիոն գործողության ժամանակ զոհվում է Յակովլևը։ Խորհրդային մարտիները համառորեն պայքարում են՝ թշնամուն թուլ չտալով մտնել Լենինգրադ։
1944 թվականի հունվարին խորհրդային զորքերը հանում են Լենինգրադի շրջափակումը, հետ մղում գերմանական զորքերն և ուղղություն վերցնում դեպի Տալլին։


== Դերերում ==
Ալեքսանդր Լարիկով – Պյոտր Եվգրաֆովիչ Մարկին, հայր
Մարիա Դոմաշյովա – Մարյա Պետրովնա Մարկինա, մայր
Անդրեյ Աբրիկոսով – Սերգեյ Պետրովիչ Մարկին, լեյտենանտ
Լիդիա Սմիրնովա – Վարյա Մարկինա
Պյոտր Ալեյնիկով – Պյոտր Յակովլև
Նիկոլայ Դորոխին – Կուրսկի, կապիտան-հետևակային
Ալեքսեյ Կոնսովսկի – Ֆրոլկին, սերժանտ
Թամարա Ալյոշինա – Գալյա, Սերգեյ Մարկինի հարսնացուն
Վարվառա Ժուրավյոլա – Մարուսյա Պետրովա, Վարյայի ընկերուհին
Լիդիա Շտիկան – Մարուսյա Իվանովա, Վարյայի ընկերուհին
Աննա Զարժիցկայա – Նաստյա, Վարյայի ընկերուհին
Վլադիմիր Գարդին – քաղաքացի
Վ. Գուսև – Կրավչենկո, կապիտան-լեյտենանտ
Վլադիմիր Չեստնոկով – նավատորմի հրամանատար
Անատոլի Կորոլկևիչ – բեռնատարի վարորդ
Վասիլի Մերկուրիև – գերեվարված էսէռական
Նիկոլայ Տրոֆիմով – Լեպյոշկին, նավաստի
Վլադիմիր Ուշակով – նավաստի «Կիրով» հածանավից


== Նկարահանող  խումբ ==
Սցենարի հեղինակներ՝ Ալեքսանդրա  Շտեյն,  Ադոլֆ Մինկին
Ռեժիսոր՝ Ալեքսանդր Ֆայնցիմեր
Օպերատոր՝ Վլադիմիր Ռապոպորտ
Նկարիչ՝ Աբրամ Վեքսլեր
Կոմպոզիտոր՝ Վենեդիկտ Պուշկով


== Տեխնիկական տվյալններ ==
Արտադրություն՝ Լենֆիլմ
Գեղարվեստական ֆիլմ, մեկ սերիա, հեռուստատեսային, սև-սպիտակ


== Ծանոթագրություններ ==
Կալիկ

Անվան այլ կիրառումների համար տե՛ս՝ Կալիկ (այլ կիրառումներ)Կալիկ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Միջին Անդրիանովկա

Միջին Անդրիանովկա (ռուս.՝ Средняя Андриановка), գետ Ռուսաստանում, Կամչատկայի թերակղզում։ Գետի երկարությունը 19 կմ է։
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112120000013161


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շևրի

Շևրի (ֆր.՝ Chevry), կոմունա Ֆրանսիայում՝ Ռոն Ալպեր մարզում՝ Էնա գավառում։ Մտնում է Ժեքս կանտոնայի կազմի մեջ։
INSEE կոդը՝ 01103:


== Աշխարհագրություն ==
Համայնքը գտնվում է մոտ 400 կմ հարավ-արևելք Փարիզից, 110 կմ հյուսիս Լիոնից, 65 կմ հարավ-արևմուտք Բուրկ ան Բրեսից։


== Բնակչություն ==
2012 թվականին բնակչությունը կազմել է 1339 մարդ։


== Տնտեսություն ==
2010 թվականի տվյալներով 847 աշխատունակ բնակիչներից 674-ը (15-64 տարեկան) տնտեսապես ակտիվ են, 173-ը՝ պասիվ (ակտիվության ինդեքսը՝ 79,6 %, 1999 թվականին 72,5 % էր)։ 674 ակտիվ բնակիչներից 652-ը (351 տղամարդ և 301 կին) աշխատում են, գործազուրկ էր 22-ը (11 տղամարդ և 11 կին)։ 173 պասիվներից 59-ը աշակերտներ և ուսանողներ են, 44-ը՝ թոշակառուներ, 70-ն էլ պասիվ են այլ պատճառներով։


== Արտաքին հղումներ ==
Շևրիի պաշտոնական կայք


== Տես նաև ==
Ֆրանսիայի շրջանների ցանկ


== Ծանոթագրություններ ==
Նոսաչևիչի

Նոսաչևիչի (ուկրաիներեն՝ Носачевичі), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1570 թվականին։
2001 թվականի տվյալներով Նոսաչևիչի գյուղում բնակվում էր 289 մարդ։ Բնակավայրը զբաղեցնում է 0,183 կմ² տարածք։ Բնակչության խտությունը կազմում էր 1579,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիզիլ-Յուլ (գյուղ, Միշկինսկի շրջան)

Կիզիլ-Յուլ (ռուս.՝ Кызыл-Юл, բաշկիրերեն՝ Ҡыҙыл Юл), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամելիա (ֆիլմ)

«Ամելիա» (անգլ.՝ Amelia), Ամելիա Էրհարթի մասին կենսագրական ֆիլմ, որը նկարահանել է Միրա Նաիրը։ Գլխավոր դերերում են՝ Խիլարի Սուոնկ, Ռիչարդ Գիր, Յուեն Մակգրեգոր և Վիրջինիյա Մեդսենը։
Ֆիլմի սցենարը գրել է Ռոնակդ Բասսը։ Բասսը սցենարը գրել է օգտագործելով, որպես աղբյուր, Էրհարթի մասին մի քանի գիրք, որոնց թվում են՝ «Արևելքից դեպի արևածագ» (Սուսան Բաթլեր), «Թևերի ձայնը» (Մերի Լիվելլ) և «Մելիյա Էրհարթ՝ գաղտնիքը բացահայտված է» (Էլգին Լոնգ)։


== Սյուժե ==
Ֆիլմում ցուցադրվում է Ամելիա Էրհարթի (Հիլարի Սուոնքի) հայտնի դառնալու ճանապարհը և իր հարաբերությունները ամուսնու՝ Ջորջ Պատմենի (Ռիչարդ Գիրի) հետ ։


== Դերերում ==
Խիլարի Սուոնկ -  Ամելիա Էրհարթ / Amelia Earhart
Ռիչարդ Գիր -  Ջորջ Պատնեմ / George P. Putnam
Վիրջինիյա Մեդսեն -  Դորոտի Բիննի/ Dorothy Binney
Յուեն Մակգրերգոր -  Ջին Վայդել / Gene Vidal
Կրիստոֆեր Էկկլստոն -  Ֆրեդ Նունան / Fred Noonan
Ջո Անդերսոն -  Բիլլ Շտուց / Bill Stultz
Ուիլյամ Կադդի -  երիտասարդ Գոր Վիդալ / young Gore Vidal
Միա Վասիկովսկայա -  Էլինոր Սմիտ / Elinor Smith


== Ծանոթագրություններ ==
Հիշողության աշխարհի առաջնություններ

Աշխարհի հիշողության առաջնությունները հիշողության սպորտների կազմակերպված մրցույթ է, որտեղ մրցակիցները տրված ժամանակահատվածում փորձում են մտապահել այնքան ինֆորմացիա, որքան հնարավոր է։ 1991 թվականից սկսած առաջնությունն անցկացվում է ամեն տարի՝ բացառությամբ 1992 թվականը։ Այն կազմակերպվել է Թոնի Բուզանի կողմից։ Մրցաշարի համահեղինակն է Ռեյմոնդ Քինը։ Այն շարունակվում է կազմակերպվել նույն գործընկերության կողմից։ Աշխարհի չեմպիոնի կոչմանն են արժանացել չորս բրիտանացի, երեք գերմանացի, մեկ չինացի, մեկ շվեդ և մեկ ամերիկացի։ Առաջին հաղթողն է Դոմինիկ Օ'Բրայենը Մեծ Բրիտանիայից։ Ներկայիս աշխարհի չեմպիոնը Ալեքս Մյուլենն է Միացյալ Նահանգներից։


== Ֆորմատ ==
Աշխարհի առաջնությունները բաղկացած են 10 տարբեր կատեգորիաներից, որտեղ մրցակիցները պետք է փորձեն հնարավորինս շատ ինֆորմացիա մտապահել տրված ժամանակահատվածում.

Մեկ ժամ՝ խառը դասավորությամբ թվեր
Հինգ րոպե՝ թվեր
Արտասանվող թվեր, մի վայրկյանում կարդալ մեկը
30 րոպե՝ երկուական համակարգի թվեր (011100110001001....)
Մեկ ժամ՝ խաղաքարտեր
Պատահական դասավորված բառերի ցուցակներ
15 րոպե՝ անուններ և դեմքեր (աշխարհի ռեկորդ՝ 164 անուն)
5 րոպե՝ պատմական տարեթվեր (հորինված իրադարձություններ և տարեթվեր)
Աբստրակտ պատկերներ (պատահականորեն գեներացված՝ սև և սպիտակ)
Արագ խաղաքարտեր՝ միշտ վերջինն է կատեգորիաներից։ Հնարավորինս արագ մտապահել 52 խաղաքարտից բաղկացած տուփի խառնած խաղաքարտերի դասավորությունը։


== Վայրեր և հաղթողներ ==
Անցած մրցաշարերի և ռեկորդների մասին ամբողջական տեղեկատվություն կարելի է ստանալ այցելելով Աշխարհի հիշողության վիճակագրության վեբկայք
:


== Տես նաև ==
Հիշողության սպորտ
Լոկիի մեթոդ


== Ծանոթագրություններ ==


== Արտաքին հղումներ ==
Մրցաշարի պաշտոնական կայք (անգլ.)
Memoriad՝ ինտելեկտուալ օլիմպիադաների պաշտոնական կայք
ԱՄՆ-- մրցաշարերի պաշտոնական կայք
Պատահական թվերի գեներատոր՝ աշխատանքային հիշողությունը մարզելու համար
Տաուրտ

Տաուրտ (Վերետ) եգիպտերենից T3 wrt՝  «Մեծ») , հին եգիպտական առասպելաբանության մեջ հղի կանանց և ծննդկանների աստվածուհին։


== Պատկերում ==
Տաուրտը պատկերվում էր կանգնած էգ գետաձիու տեսքով արտահայտված կանացի կրծքով, ատամները սրած, գլխին կանացի կեղծամ։ Մեծ փորով գետաձիու կերպարը հիշեցնում էր հղի կնոջ։ Աստվածուհու սապատին կա կոկորդիլոսի պոչ, կամ էլ նա իր մեջքին կամ ձեռքերին տանում էր կոկորդիլոս։ Հաճախ Տաուրտը ձեռքում սեղմած է դանակ, պատրաստված փղի ոսկորից :
Տաուրտի երկու պատկե հանդիպում են XVII դինաստիայի փարավոն Սոբեկեմսաֆի գահի հիմքում։
Տաուրտին նման էր եգիպտական դաստիարակության աստվածուհի Իպատը, որը նույնպես պատկերվում էր գետաձիու տեսքով, բայց առյուծի ոտքերով։


== Պաշտամունք ==
Ի սկզբանե կատարում էր բերրիության աստվածուհու դերը։ Բացի դրանից հովանավորում էր մահացածներին Դուատում (անդրշիրիմյան աշխարհում), քշում էր չար ոգիներին տներից։
Համարվում էր արևելյան հորիզոնի պաշտպանը։
Նրա պատկերը հմայիլի տեսքով նվիրում էին հղի կանանց, կամ տանում էին տաճար հեշտ ծննդաբերություն ապահովելու համար։ Տաուրտը և Բեսը բավականին տարածված էին հռոմեկանա ժամանակաշրջանում, որպես տան պահապաններ։ Նրանց արձանիկները դրվում էին փեղկերին կամ պատի խորշերում։ Աստվածուհու պաշտամունքը շարունակվեց մինչև Ք.հ. V դար։
Երբեմն նրան հիշատակում են որպես Սեթ աստծո կին, որի կերպարանքներից մեկը նույնպես գետաձի էր։

		
		
		


== Տես նաև ==
Իսիդա


== Ծանոթագրություններ ==
Շարնի Վինսոն

Շարնի Վինսոն (անգլ.՝ Sharni Vinson, հուլիսի 22, 1983(1983-07-22), Սիդնեյ, Ավստրալիա), ավստրալիացի մոդել, դերասանուհի, պարուհի։ Մեծ ճանաչում է ստացել «Home and Away» սերիալում և «Քայլ առաջ 3D» ֆիլմում խաղացած դերերով։


== Կենսագրություն ==
Շարնի մայրը եղել է թատրոնի դերասանուհի, իսկ տատիկը՝ բալետի պարուհի։ Նա սկսել է պարել դեռ երեք տարեկանից։ 2006 թվականին Շարինին TV Week Logie Awards անվանակարգում առաջադրվել է «Ամենալավ նոր տաղանդ» մրցանակին՝ «Տանը և ճանապարհին» սերիալում խաղացած դերի համար։ 2008-ին նա հայտարարել է, որ լքում է սերիալը, քանի որ պատրաստվում է իր կարերիան շարունակել Ամերիկայում.։
Բացի երգից, պարից ու թատրոնից, Վինսոնը նաև  զբաղվում է ձիասպորտով, ճանապարհորդում է, սահում է չմուշկներով և զբաղվում է լողով։


== Անձնական կյանք ==
2011 թվականին հանդիպել է Կելին Լաթսի՝ «Մթնշաղ» ֆիլմի նկարահանված աստղի հետ։ 2013 թվականի մայիսին զույգը բաժանվել է։


== Ծանոթագրություններ ==


== Արտաքին հղումներ ==
Шарни Винсон (անգլ.) Internet Movie Database կայքում
Դևիդ Քեթչինգս Դիքսոն

Դևիդ Քեթչինգս Դիքսոն (անգլ.՝ David Catchings Dickson, փետրվարի 25, 1818(1818-02-25), Փայկ շրջան, Միսսիսիպի, ԱՄՆ - հունիսի 5, 1880(1880-06-05), Գրիմս շրջան, Տեխաս, ԱՄՆ), ամերիկացի քաղաքական գործիչ, Տեխասի 4-րդ փոխնահանգապետ (1853-1855)։


== Կենսագրություն ==
Դևիդ Քեթչինգս Դիքսոնը ծնվել է 1818 թվականի փետրվարի 25-ին Փայկ շրջանում, Միսսիսիպի նահանգ։ Երբ Դևիդը 12 տարեկան էր, նրա ընտանիքը տեղափոխվել էր Ջորջթաուն, որտեղ էլ Դիքսոնն ամուսնացել է Սոֆրինիա Մեջիի (Sophronia L. Magee) հետ։ 1941 թվականին ավարտել է Լեքսինգթոնի բժշկական քոլեջը։ Դրանից հետո կնոջ հետ նա տեղափոխվել է Անդերսոն, որը գտնվում է Տեխաս նահանգի Մոնտգոմերի շրջանում։
Դևիդ Դիքսոնը քաղաքական կարիերան սկսել է 1845 թվականի հունիսի 4-ին, երբ ընտրվել է Տեխաս նահանգի Մոնտգոմերի շրջանի հաշտարար դատավոր։
Դիքսոնն ընտրվել է Տեխասի ներկայացուցիչների պալատի 1-ին (1846-1847), 3-րդ (1849-1851), 4-րդ (1851-1853), 6-րդ (1856-1857) և 8-րդ (1859-1861) համագումարների անդամ։ 1851-1853 թվականներին եղել է Տեխասի ներկայացուցիչների պալատի խոսնակ։
1853 թվականին հաղթել է ընտրություններում և դարձել Տեխասի 4-րդ փոխնահանգապետ։  Տեխասի նահանգապետ Էլայշա Փիզի հետ միասին այդ պաշտոնը զբաղեցրել է 1853 թվականի դեկտեմբերի 21-ից։ 1855 թվականին Դիքսոնը դեմոկրատական կուսակցությունից մասնակցել է Տեխասի նահանգապետի ընտրություններին։ Այդ ընտրություններում նրան աջակցում էր «անգետների կուսակցությունը»։ Չնայած դրան, Դիքսոնը պարտվել է գործող հանրապետական նահանգապետ Էլայշա Փիզին։
ԱՄՆ-ի քաղաքացիական պատերազմի ժամանակ Դիքսոնը ծառայում էր որպես կապիտան ազգային աշխարհազորում։ 1863-ից 1865 թվականներին, Տեխասի օրենսդրական ժողովի 9-րդ և 10-րդ համագումարների ընթացքում, Դիքսոնը եղել է Տեխաս նահանգի սենատոր։ 1866 թվականի սեպտեմբերի 1-ին նշանակվել է Հանթսվիլի բանտի ֆինանսական գործակալ, և նրա գործունեությունն այդ պաշտոնում բարձր է գնահատվել Տեխասի նահանգապետ Ջեյմս Թրոքմորթոնի կողմից։
1867 թվականին Դևիդ Դիքսոնը հեռացել է ծառայությունից և շարունակել է իր բժշկական գործունեությունը Գրիմս շրջանում։
Դևիդ Քեթչինգս Դիքսոնը մահացել է 1880 թվականի հունիսի 5-ին՝ 62 տարեկան հասակում և հուղարկավորել է Անդերսոն քաղաքի ընտանեկան գերեզմանատանը։


== Ծանոթագրություններ ==
Իխտիար

Իխտիար, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի ձախ վտակ Մելկո գետի ափին, վերջինիս միջին հոսանքի տարածքում։


== Բնակչություն ==
1877-1878 թվականներին ուներ 10 տուն թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կերրո

Կերրո (ռուս.՝ Керро), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 594 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիգրանավան (գյուղ, Քաշաթաղի շրջան)

Տիգրանավան, գյուղական համայնք Արցախի Հանրապետության Քաշաթաղի շրջանում։ Տեղաբաշխված է հանրապետության հարավարևմտյան հատվածում։ Բերձոր շրջկետնտրոնից գտնվում է 42 կմ հեռավորության վրա, իսկ մայրաքաղաք Ստեփանակերտից՝ 94 կմ հեռավորության վրա


== Աշխարհագրություն ==
Համայնքը հարթավայրային է, ունի 1547.0 հա տարածք, որից 834.7 հա գյուղատնտեսական նշանակություն, 635.3 հա անտառային հողեր։ Տիգրանավան համայնքի սահմանային գոտով հոսում է Հագարի գետը։
Բնակավայրի տարածքում խմելու ջրի համար առկա է թվով 1 գործող արտեզյան ջրհոր։


== Պատմություն ==
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին համայնքի բնակչության թվաքանակը կազմում է 168 մարդ, կա 45 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, միջնակարգ դպրոց, որտեղ սովորում էին 33 աշակերտներ։


== Ծանոթագրություններ ==


== Արտաքին հղումներ ==
Population of Nagorno-Karabakh Republic (2005)(հայ.)(անգլ.)(ռուս.)
Պոջարե

Պոջարե (ռուս.՝ Поджарье), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուսանուշ

Լուսանուշ, հայկական իգական անուն։ Առաջացել է հայերեն լույս և անուշ բառերից։ Նորակերտ անուն է, որը 19-րդ դարի վերջերից գոյություն ուներ Կեսարիայում։


== Ծանոթագրություններ ==
Դպրոցասիրաց-Արևելյան ընկերություն

Դպրոցասիրաց-Աըևելյան ընկերություն, կրթասիրական կազմակերպություն։ Ստեղծվել է 1878 թվականին, Կոստանդնուպոլսում, 1870 թվականից գործող «Դպրոցասիրաց» և Արևելյան ընկերությունների միավորումից։


== Գործունեություն ==
Նպատակն էր զարկ տալ ազգային դպրոցական գործին։ Մասնաճյուղեր ուներ Տրապիզոնում, Ռոդոսթոյում, Մանչեսթրում։ Դպրոցներ է բացել Մաշում, Բաղեշում, Ալաշկերտում։ 1880 թվականի հունիսին միավորվելով Արարատյան և Կիլիկյան ընկերությունների հետ՝ կազմել է Միացյալ ընկերություն հայոցը։
Էպիֆիտներ

Էպիֆիտներ (հուն․՝  էպի … և φυτσν  – բույս), բույսեր, որոնք ապրում են մեկ այլ բույսի (հիմնականում՝ ծառատեսակների) վրա և առնչություն չունեն հողի հետ։ Էպիֆիտներով հարուստ են հատկապես արևադարձային և մերձարևադարձային խոնավ անտառները։ Էպիֆիտներ աճում են ծառերի սաղարթի, ճյուղերի, ցողունի վրա։ Էպիֆիտներ կարող են դառնալ ծառերը, թփերը, խոտաբույսերը, ջրիմուռները, մամուռներն ու քարաքոսերը։ Զանգեզուրի և Դիլիջանի անտառներում համարյա բոլոր հասակավոր ծառերը պատված են գունավոր քարաքոսերով ու մամուռներով, իսկ Տաշիրի շրջանի լճակներում տարածված սպիտակ ջրաշուշանի վրա աճում են ջրիմուռային էպիֆիտներ։ Էպիֆիտներն իրենց անհրաժեշտ սննդանյութերն ստանում են շրջապատող պայմաններից (օդ, մթնոլորտային տեղումներ և այլն), ինչպես նաև այն բույսի մեռած հյուսվածքներից, որի վրա աճում են։
Դիվինոպոլիս դի Գոյաս

Դիվինոպոլիս դի Գոյաս (պորտ.՝  Divinópolis de Goiás), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի արևելյան մարզում։ Մտնում է Վան դու Պարանան գավառի կազմի մեջ։ Բնակչությունը կազմում է 5 281 մարդ՝ 2006 թվականի տվյալներով։ Գրավում է 831,134 կմ2 տարածք։ Բնակչության խտությունը՝ 6.4 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 21 916 790,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 4 189,79 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,675 (տվյալները՝ ՄԱԿ-ի զարգացման ծրագրի)
Ժամանակակից սեր (հեռուստասերիալ)

«Ժամանակակից սեր» (անգլ.՝ Modern Love) ամերիկյան ռոմանտիկ կատակերգություն, անթոլոգիա, որը հիմնված է իրական պատմությունների վրա, որոնք հրապարակվել էին «Նյու Յորք Թայմս» օրաթերթում։  Սերիալի  պրեմիերան կայացել է 2019 թվականի հոկտեմբերի 18-ին Amazon Prime Video հեռուստաալիքով:.
Նույն թվի ոկտեմբերի 24-ին հայտնի դարձավ, որ սերիալը երկարացրել են երկրորդ սեզոնով:. Սակայն մինչ օրս երկրորդ սեզոնը չի ներկայացվել հանդիսատեսներին։


== Դերասաններ և դերեր ==


== Էպիզոդներ ==


== Ծանոթագրություններ ==
Բրենձոնե

Բրենձոնե  (իտալերեն՝ Brenzone), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 2357 մարդ։ Խտությունը կազմում է 47 մարդ/կմ²։ Տարածքը գրավում է 50,04 կմ²։ Փոստային ինդեքս՝ 37010։ Հեռախոսային կոդ՝ 045։


== Արտաքին հղումներ ==
Բնակավայրի պաշտոնական կայքը (իտալ.) Archived 2010-03-25 at the Wayback Machine.


== Ծանոթագրություններ ==
Իմփայեր

«Իմփայեր» (անգլ.՝ Empire), Էնդի Ուորհոլի ֆիլմն է նվիրված Իմփայր Սթեյթ Բիլդինգին երկնաքերին։
Ֆիլմը նկարահանված է մի դուբլով՝ առանց մոնտաժման։ Այն ստեղծվել է Իմփայր Սթեյթ Բիլդինգի ուղղությամբ տեսախցիկի ֆիքսման միջոցով։ Ֆիլմի անվանումը բառախաղ է շենքի անվանման հետ։


== Ստեղծման պատմություն ==
1964 թվականի հուլիսին Էնդի Ուորհոլը ընկերների հետ բարձրացել է Time Life Building երկնաքերի 44-րդ հարկ, տեղադրել տեսախցիկ և 6 ժամ 40 րոպե նկարահանել դիմացը գտնվող Իմփայր Սթեյթ Բիլդինգը, որն այդ ժամանակի աշխարհի ամենաբարձր շինությունն էր։ Քանի որ ֆիլմը նկարահանվել էր 24 կադր վայրկյանում, բայց ցուցադրվել՝ 16 կադր վայրկյանում արագությամբ, ֆիլմի տևողությունը 8 ժամ 5 րոպե է։ Ֆիլմի բազմաթիվ կարճ տարբերակները հեղինակի կողմից երբեք չեն ընդունվել։
Ֆիլմի ժամանակ տեսախցիկը անշարժ է, համարյա ոչինչ տեղի չի ունենում․ քաղաքը մթնում է, վառվում են լույսերը, ժամանակ առ ժամանակ պատուհանի վրա կարելի է նկատել Էնդի Ուորհոլի կամ իր ընկերների մարմնի արտացոլանքը ֆիլմի կեսին մոտ մի դրվագում ինքնաթիռ է անցնում։


== Մշակութային արժեք ==
Էնդի Ուորհոլի շատ համակիրներ արտահայտվել են ֆիլմի օգտին՝ պնդելով, որ այն ընդգծում է բազմաթիվ ֆիլմերի տաղտկալիությունը և դատարկությունը։ Ինքը՝ Ուորհոլը թերահավատորեն է մոտենում այդպիսի մեկնաբանությանը՝ իր ֆիլմը բնութագրելով որպես «ֆիլմ-որմնանկար», «8-ժամյա էրեկցիա» կամ «մարդկության պատմության ամենաերկար պոռնոֆիլմ»։
2004 թվականին ֆիլմը ճանաչվել է պատմական, մշակութային և էսթետիկապես արժեքավոր և ընդգրկվել է ԱՄՆ Կոնգրեսի գրադարանի ազգային ֆիլմերի ցուցակում։


== Հետաքրքիր փաստեր ==
Երբ Ուորհոլից հարցրել են, թե ինչո՞ւ է նա նկարել այդպիսի տարօրինակ փորձարարական ֆիլմ, նա ուղղակի պատասխանել է․ «Տեսնելու համար, թե ինչպես է անցնում ժամանակը»
Ֆիլմը նկարահանվել է 1964 թվականի հունիսի 25-26-ը՝ 20:06֊ից մինչև գիշերվա 2:42֊ը՝ Time-Life Building շենքում տեղակայված Rockefeller Foundation֊ի գրասենյակից, որը շենքի 41-րդ հարկում էր՝ նկարահանման օբյեկտից 16 թաղամաս այն կողմ
Ֆիլմի յուրահատկության պատճառով այն չէր օգտագործվում տնային դիտման համար, այլ միայն որպես թանգարանային ցուցանմուշ՝ շարժական կինոփառատոնների համար։


== Ծանոթագրություններ ==
Մարագոժիպի

Մարագոժիպի  (պորտ.՝ Maragogipe), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սալվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 41 410 մարդ՝ 2006 թվականի տվյալներով։ Գրավում է 436,072 կմ2 տարածք։ Բնակչության խտությունը՝ 95,0 մարդ/կմ²։


== Պատմություն ==
Քաղաքը հիմնադրվել է 1977 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 113.285 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 2.746 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,634 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Մարագոժիպիի մասին